บาทเปิด 31.45บาทต่อดอลล่าร์  อ่อนค่า
เงินบาทเปิดตลาด 31.45บาทต่อดอลล่าร์  อ่อนค่าตามภูมิภาคหลังมีแรงซื้อดอลล์ นลท.จับตาสัญญาณดอกเบี้ยในการประชุมเฟด
30 ม.ค. 2561

เงินบาทเปิดตลาด 31.45บาทต่อดอลล่าร์  อ่อนค่าตามภูมิภาคหลังมีแรงซื้อดอลล์ นลท.จับตาสัญญาณดอกเบี้ยในการประชุมเฟดนักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.45 บาท/ดอลลาร์ อ่อนค่าจากช่วงปิดตลาดเย็นวานนี้ที่ระดับ 31.42 บาท/ดอลลาร์ หลังมีแรงเทขายหุ้นกำไรแล้วกลับไปถือครองดอลลาร์"บาทอ่อนค่าตามภูมิภาค หลังมีแรงเทขายหุ้นทำกำไรและมีแรงซื้อดอลลาร์กลับเข้ามา ตลาดหุ้นทั่วโลกน่าจะมีการปรับฐาน" นักบริหารเงิน กล่าวตลาดรอดูผลประชุมคณะกรรมการกำหนดนโยบายของธนาคารกลางสหรัฐ (FOMC) ในวันที่ 30-31 ม.ค.นี้ ว่าจะส่งสัญญาณทางเศรษฐกิจอย่างไร โดยคาดการณ์ว่าจะยังคงมีมติตรึงอัตราดอกเบี้ยไว้ที่ระดับ 1.25-1.50%นักบริหารเงิน ประเมินกรอบการเคลื่อนไหวของเงินบาทวันนี้ไว้ที่ 31.40-31.50 บาท/ดอลลาร์